CELEX: 62018CA0280
Language: bg
Date: 2019-11-07 00:00:00
Title: Дело C-280/18: Решение на Съда (първи състав) от 7 ноември 2019 г. (преюдициално запитване от Symvoulio tis Epikrateias — Гърция) — Alain Flausch и др./Ypourgos Perivallontos kai Energeias и др. (Преюдициално запитване — Околна среда — Оценка на въздействието на някои проекти върху околната среда — Участие на обществеността в процеса на вземане на решения и достъп до правосъдие — Начало на срокове за обжалване)

13.1.2020   
            
            
               BG
            
            
               Официален вестник на Европейския съюз
            
            
               C 10/11
            
         
      Решение на Съда (първи състав) от 7 ноември 2019 г. (преюдициално запитване от Symvoulio tis Epikrateias — Гърция) — Alain Flausch и др./Ypourgos Perivallontos kai Energeias и др.
      (Дело C-280/18) (1)
      
      (Преюдициално запитване - Околна среда - Оценка на въздействието на някои проекти върху околната среда - Участие на обществеността в процеса на вземане на решения и достъп до правосъдие - Начало на срокове за обжалване)
      (2020/C 10/12)
      Език на производството: гръцки
      
         Запитваща юрисдикция
      
      Symvoulio tis Epikrateias
      
         Страни в главното производство
      
      
         Жалбоподатели: Alain Flausch, Andrea Bosco, Estiene Roger Jean Pierre Albrespy, Somateio „Syndesmos Iiton“, Somateio „Elliniko Diktyo — Filoi tis Fysis“, Somateio „Syllogos Prostasias kai Perithalpsis Agias Zois – SPPAZ“
      
         Ответници: Ypourgos Perivallontos kai Energeias, Ypourgos Oikonomikon, Ypourgos Tourismou, Ypourgos Naftilias kai Nisiotikis Politikis
      
         Диспозитив
      
      
                  1)
               
               
                  Член 6 от Директива 2011/92/ЕС на Европейския парламент и на Съвета от 13 декември 2011 година относно оценката на въздействието на някои публични и частни проекти върху околната среда трябва да се тълкува в смисъл, че не допуска държава членка да провежда дейностите по участие на обществеността в процеса на вземане на решения във връзка с даден проект на равнище седалище на компетентния регионален административен орган, а не на равнище общинска единица по местонахождение на този проект, когато приложената конкретна процедура не осигурява ефективно спазване на правата на заинтересованата общественост, което националната юрисдикция следва да провери.
               
            
                  2)
               
               
                  Членове 9 и 11 от Директива 2011/92 трябва да се тълкуват в смисъл, че не допускат правна уредба като разглежданата в главното производство, която води до това на членове на заинтересованата общественост да се предостави срок за подаване на жалба, който започва да тече от оповестяването в интернет на разрешение за осъществяване на проект, когато тези членове на заинтересованата общественост не са имали предварително подходяща възможност да се информират за процедурата за даване на разрешение за осъществяване съгласно член 6, параграф 2 от тази директива.
               
            
         (1)  ОВ C 231, 2.7.2018 г.